18. listopada u Domovinskom ratu

**Domovinski rat po nadnevcima**: 18. listopada u Domovinskom ratu.

- Lička pruga ponovno minirana.

- U Kosovu nedaleko Knina iz vagona, koji je na stanici stajao 12 dana, ukradeno 20 automatskih pušaka zapakirane u vojničkim sanducima.

- Na plenarnoj sjednici u Haagu potpisan sporazum kojim se osigurava potpuni prekid vatre, deblokiranje armijskih kasarni i neodgodivo povlačenje JNA iz Hrvatske. Objavljena deklaracija o Jugoslaviji, koju su sastavili SAD, SSSR i EZ, a jedino je Srbija odbila plan lorda Carringtona o rješavanju krize

- Francuska h
umanitarna organizacija "Medicines sans frontieres" predvodit će humanitarni konvoj u Vukovar.
- Rafinerija nafte u Sisku u plamenu nakon napada JNA, gori i Dubrovnik nakon što je JNA bacila napalm bombe na grad.

- Papa Ivan Pavao II. traži međunarodno priznanje Hrvatske i Slovenije. Na sastanku s poglavarom Srpske pravoslavne crkve patrijarhom Pavlom založio se protiv promjene granica upotrebom sile.

**- Prema Radiju Crna Gora, koji prenosi Tanjugovu obavijest, jugovojska se povukla s juga Hrvatske, iz Konavala, Cavtata i Prevlake, a posljednji tenk s jugoslavenskom zastavom prešao preko graničnog prijelaza danas u 11,30 sati.**

- Američki mediji traže od Bijele kuće odlučnu akciju za zaustavljanje rata na prostoru Bosne i Hercegovine, a najžešća kritika uperena je prema Georgeu Bushu i State Departmentu.

- Poglavarstva i vijeća Labina, Novigrada, Umaga, Buja, Pazina, Poreča i Rovinja izrazila zabrinutost glede najavljenog dolaska 4.000 izbjeglih Hrvata iz srednje Bosne, s obzirom na promjenu demografske slike Istre, a predsjedništvo Istarskog demokratskog sabora na sjednici u Pazinu osudilo provođenje ove akcije u organizaciji Ministarstva obrane Republike Hrvatske.

**- Pripadnici Armije BiH oružano su napali Hrvate sela Duboštica (općina Vareš) i brutalno ubili 6 hrvatskih civila.**

- Prema izvješćima Petog korpusa Armije BiH iz Cazina, postoje indicije da su napadi srpskog agresora na svim linijama obrane Bihaća, Bužima i slobodnog teritorija Bosanske Krupe koordinirani s Abdićevom vojskom, jer su uslijedili nakon ulaska Petog korpusa u Cazin.

- Predsjednik Vrhovnog suda Republike Hrvatske Milan Vuković u Washingtonu izjavio pred američkom komisijom za KESS da je Hrvatska do sada u potpunosti surađivala s Međunarodnim sudom za ratne zločine, te istaknuo da međunarodna zajednica mora izvršiti pritisak na tzv. SRJ kako bi se ispitala masovna grobnica na Ovčari kod Vukovara.

- Glavni tajnik UN B. B. Ghali priopćio nakon posjeta misije NATO-a sjedištu svjetske organizacije u New Yorku, kako ne želi nikakve promjene što se tiče zračnih udara u BiH.

- Bosanski Srbi oteli pet kamiona UNHCR-a, u kojima su bile uglavnom medicinske potrepštine i lijekovi.

**- Nakon niza neuspjelih pokušaja, održani pregovori između predstavnika Kluba hrvatskih zastupnika općine Bugojno i muslimanskih vlasti, te predstavnika SDA tog grada, uz nazočnost UNPROFOR-a. U ultimativnom tonu, muslimanska strana zahtijevala da se na bazi recipročnosti u tu općinu vrati onoliko Hrvata koliko i Muslimana u Stolac i Čapljinu.**

- Predsjednik Republike Hrvatske dr. Franjo Tuđman primio u Predsjedničkim dvorima mađarskog premijera i predsjedavajućeg OESS-a Gyulu Horna, koji je potvrdio stav Mađarske da su istočna Slavonija, Baranja i zapadni Srijem sastavi dio Republike Hrvatske.

- U Trnovi i Sasini, selima u okolici Sanskoga Mosta, otkriven još jedan srpski zločin - vojnici Armije BiH pronašli dvije grobnice u kojima je bilo 14 tijela Muslimana i Hrvata, javlja AP.

- Prvi put u više od tri godine u Goražde iz Sarajeva stigao jedan konvoj UN-a, a na putu nije nailazio na nikakve zapreke Srba.

- Amerika mora sudjelovati u nametanju mira na Balkanu jer je posrijedi njezin strateški interes - objašnjava predsjednik Clinton Kongresu potrebu slanja američkih snaga u BiH u sklopu mirovne operacije NATO-a.

- Šef bonnske diplomacije Klaus Kinkel apelirao "na sve strane u sukobu" u bivšoj Jugoslaviji da smjesta prekinu "ubojstva, silovanja, pustošenja i etnička čišćenja".

- Američka vlada izabrala zrakoplovnu bazu Wright-Patterson u Daytonu, u saveznoj državi Ohio, kao mjesto mirovnih pregovora o BiH, objavio "The Washington Post".

- Od ukupno zaprimljenih 5.998 zahtjeva za domovnicom u hrvatskom Podunavlju pozitivno riješeno 4.604 (oko 1.000 građana nije došlo po njih, vjerojatno zbog straha), a ostali zahtjevi bit će riješeni čim srpske paravlasti omoguće uvid u matične knjige.

## Izvori

* Hrvatski informativni centar *Hrvatski spomenar: 11. listopada - 20. listopada*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.